Géndol

Géndol;impun (Poecilia reticulata) nyaéta sebutan pikeun lauk laleutik nu asalna tina kulawarga poeciliidae. Ilahar hirup di susukan, kulah, rawa,  ogé lauk laut laleutik nu hirup dimuara sok disebut géndol atawa impun. Géndol bisa hirup dina cai kiruh, hérang, malahan cai nu kakeunaan ku polusi ogé géndolmah masih kénéh bisa hirup.
Géndol sok dimangpaatkeun pikeun nyieun goréngan/péyék, lauk hias, deungeun sangu, parab lauk, jeung sajabana.

Di daérah nu mibanda usaha tambak mah, géndol;impun téh kagolongkeun hama lantaran jadi vektor nu mawa wabah panyakit ka pangeusi tambak.

Mijahkeun
Sanajan géndol loba kapanggih di kamalir-kamalir nu aya caian atawa kulah, géndol ogé bisa di pijahkeun, carana :
 Sayagikeun bak atawa wadah tina témbokan atawa fiber glass kurang leuwih saméter ka saméter
 Eusian cai kurang lewih jerona 25-40 cm
 Pilih impun piindungeun nu gendut sarta buntet pangawakana,  sangkan endogna loba
 Jaluna dipilih nu lempay sarta lincah tur gesit dina ngojayna
 Teundeun wadah pamijahan dinu iuh ulah kasorot panonpoé langsung, dina suhu cai 24-29 darajat C.
 Abruskeun  géndol nu rek dipijahkeun kana wadah, badinganna 1 indung géndol 2 jaluna
 Dina sawadah pamijahan bisa diasupkeun  15 siki
 Nincak kana  4-6 poé lauk bikangna geus mimiti éndogan, 5-7 poé ti ngendog bakal megar jadi larva nu loba jumlahna
 Geuwat pisahkeun indung jeung bapana tina larva nu kakara megar, mun henteu sok dihakanan deui ku manéhna
 Paraban ku bakatul atawa huut lembut
 Ieu larva bakal jadi impun  dina umur 1-6 bulan,  sarta bisa dipanén.

Dicutat tina

Ékologi akuatik
Lauk darat
Sasatoan
Sasatoan Sunda
Sasatoan Indonésia